১.উদ্দেশ্য শ্রীসন্থ, নিউজিল্যান্ডের বিরুদ্ধে টেস্ট ম্যাচে ফিল্ডিং করার সময়ে ধোনি যেখানে দাঁড়াতে বলছিলেন, সেখানে দাঁড়াচ্ছিলেন না কেরলের পেসার। ধোনি চেঁচিয়ে তাঁকে বলেন, ‘একটু এদিকটায় সরে আয় শ্রী, ওখানে তোর গার্লফ্রেন্ড নেই।’
২. নিউজিল্যান্ডের বিরুদ্ধেই টেস্ট ম্যাচ স্লিপে ফিল্ডার রাখা রয়েছে। বল করছেন জাদেজা। অথচ জায়গা মতো বল করতে পারছেন না। ধোনি চেঁচিয়ে বললেন, ‘পূজারা তো আমাদেরই ফিল্ডার। ওকে কী হাততালি দেওয়ার জন্য স্লিপে দাঁড় করিয়েছি?’
৩. একবার রায়না বল করার সময়ে ধোনি ধমকে বলেন, ‘রায়না, ওর পায়ের নড়াচড়া অনুযায়ী বল কর। ভলিবলের মতো মাঝখানে দাঁড়িয়ে থাকিস না। খেলা চলছে, একটু জেগে ওঠ।’
৪. তবে ধোনির কাছে সবথেকে বেশি ধমক খেয়েছেন তাঁরই অন্যতম প্রিয় ক্রিকেটার রবীন্দ্র জাদেজা, ক্রিস গেইলকে বল করছিলেন জাদেজা। ধোনি বলেন, ‘জাদেজা, একবার বলেছি, বারবার বলব না। পায়ে বল করতে বলেছি মানে পায়েই বল করবি।’
৫. ২০১৩-য় মোহালিতে ভারত-অস্ট্রেলিয়া টেস্ট। দুই ওপেনিং ব্যাটসম্যান বড় পার্টনারশিপ করার পরে ক্রিজে আসেন মাইকেল ক্লার্ক। ধোনি চেঁচিয়ে বলেন, ‘প্রথম বলটাই জোরে করবি জাদেজা। ও প্রথম বলেই এগিয়ে যাবে।’ ধোনির পরামর্শ মেনে বলটা বেশ জোরেই করেন জাদেজা। স্টেপ-আউট করে বল মিস করে ধোনির হাতেই স্টাম্পড হন ক্লার্ক। 
৬. ২০০৮-এ ইংল্যান্ডের সঙ্গে টেস্ট। ব্যাট করছিলেন ইয়ান বেল। ধোনিকে চেঁচিয়ে বলতে শোনা যায়, ‘ঘণ্টাকে নিয়েই যাব।’ আবার ২০১২ একটি টেস্ট ম্যাচে লাঞ্চের আগে বেলের উইকেট তোলার জন্য দলকে চাঙ্গা করতে একই কথা বলেন মাহি। 
৭. ২০১২, নিউজিল্যান্ডের সঙ্গে টেস্ট ম্যাচ ভারতে। ক্রিজে ছিলেন নিউজিল্যান্ডের ভ্যান উইক এবং জেমস ফ্র্যাঙ্কলিন। উমেশ যাদবকে ধোনি বলেন, ‘যদি ছোট ব্যাটসম্যানটা স্ট্রাইকে থাকে তাহলে আর ওভার করবি। নাহলে আর এখন বল করতে হবে না।’
        উইকেটের পিছনে ধোনির মন্তব্য, দেখুন ভিডিও

আরও পড়ুন
ম্যাচ জিতে কেন উইকেট নিয়ে বাড়ি যান ধোনি? নিজেই ফাঁস করলেন রহস্য
টিম ইন্ডিয়ার জার্সি-রহস্য। কে, কোন নম্বরের জার্সি কেন পরেন?